Κλινική ανατομική της γαστροοισοφαγικής συμβολής στη γάτα
Creators: name: Βουτσίνου, Αγνή Αντωνίου
Publisher: name: Aristotle University of Thessaloniki
Year: 2015
Subjects: Γαστρο-οισοφαγική
Οισοφάγος
Γάτα
Gatro-oesophageal
Esophagus
Cat

description: Στόχος της παρούσας έρευνας είναι να μελετηθεί μακροσκοπικά και ιστολογικά η γαστρο-οισοφαγική συμβολή (ΓΟΣ) στη γάτα και να διερευνηθεί η ύπαρξη της κοιλιακής μοίρας του οισοφάγου σε αυτό το ζωικό είδος. Η μακροσκοπική ανατομική μελέτη της ΓΟΣ στη γάτα επιβεβαίωσε το σχετικώς ευρύ οισοφαγικό τρήμα του διαφράγματος, τη χαλαρότητα της πρόσφυσης του φρενο-οισοφαγικού συνδέσμου (ΦΟΣ) και την ευκολία με την οποία ήταν δυνατή η εκτέλεση μιας προσθιοπίσθιας κίνησης του οισοφάγου διαμέσου του οισοφαγικού τρήματος. Επίσης δεν παρατηρήθηκε μακροσκοπικώς, μια σαφώς διακριτή κοιλιακή μοίρα του οισοφάγου. Η χαλαρότητα της πρόσφυσης του ΦΟΣ και η κινητικότητα που παρατηρήθηκε στο τελικό τμήμα του οισοφάγου διαμέσου του οισοφαγικού τρήματος του διαφράγματος, έκανε ακόμα πιο δυσχερή την εντόπιση της κοιλιακής του μοίρας. Για την ιστολογική μελέτη ελήφθησαν ιστοί οισοφάγου από 10 γάτες οι οποίες έπασχαν από ανίατες ασθένειες και στις οποίες έγινε ευθανασία για λόγους ευζωίας. Χρησιμοποιήθηκαν επιμήκεις, οριζόντιες και εγκάρσιες τομές παραφίνης, πάχους 10 μm, οι οποίες χρωματίστηκαν με αιματοξυλίνη-εωσίνη. Η παρατήρηση και η λήψη των ηλεκτρονικών φωτομικρογραφιών έγινε με τη βοήθεια οπτικού μικροσκοπίου. Πραγματοποιήθηκαν επίσης μετρήσεις του πάχους της μυϊκής στιβάδας του οισοφάγου, αντίστοιχα προς το καρδιακό στόμιο και 3 και 6 μm κεφαλικώς του καρδιακού στομίου. Η ιστολογική μελέτη της ΓΟΣ της γάτας αποκάλυψε ότι ο μυϊκός χιτώνας πλησίον της ΓΟΣ της γάτας αποτελείται από λείες μυϊκές ίνες, οι οποίες συγκροτούσαν δύο ευδιάκριτες στιβάδες, την εξωτερική από επιμήκεις λείες μυϊκές ίνες και την εσωτερική από κυκλικές λείες μυϊκές ίνες. Δεν παρατηρήθηκαν γραμμωτές μυϊκές ίνες στο τμήμα του οισοφάγου που εξετάστηκε. Η εσωτερική κυκλική στιβάδα των λείων μυϊκών ινών εμφάνιζε αντιστοίχως προς το καρδιακό στόμιο έντονη πάχυνση και προφανώς λειτουργούσε ως σφικτήρας του στομίου αυτού. Οι μέσες τιμές του πάχους της εσωτερικής κυκλικής μυϊκής στιβάδας των λείων μυϊκών ινών στο σημείο μετάπτωσης του επιθηλίου του οισοφάγου στο επιθήλιο του στομάχου και 3 και 6 mm κεφαλικώς του σημείου αυτού διαφέρουν στατιστικώς σημαντικά. Δεν παρατηρήθηκαν οισοφαγικοί αδένες σε ολόκληρη την περιοχή που εξετάστηκε και τέλος η μετάπτωση του πολύστιβου πλακώδους επιθηλίου του οισοφάγου στο μονόστιβο κυλινδρικό του στομάχου ήταν απότομη και αντιστοιχούσε εξωτερικά στο ύψος της πρόσφυσης του ΦΟΣ. Με βάση τα αποτελέσματα της έρευνας συμπεραίνεται πως δεν είναι μακροσκοπικώς διακριτή η κοιλιακή μοίρα του οισοφάγου στις γάτες που μελετήθηκαν και άρα οι γάτες όπως και οι σκύλοι θεωρούνται πιο επιρρεπείς στη γαστρο-οισοφαγική παλινδρόμηση.
description: The purpose of the present study is to perform gross and histological investigation of the feline gastroesophageal junction (GEJ) and to investigate the existence of abdominal esophagus in this animal species. Gross investigation of feline gastroesophageal junction confirmed the relatively wide esophageal hiatus of the diaphragm, the loose attachment of the phrenoesophageal ligament (FOL) and the ease with which the esophagus moved through the esophageal hiatus. In gross examination a distinct abdominal esophagus was not observed. The laxity of adhesion of FOL and the mobility observed in the distal part of the esophagus through the esophageal hiatus of the diaphragm, made even more difficult to ascertain the existence of abdominal esophagus. For the histological study esophageal tissues were obtained from 1 DLH and 9 DSH cats that were euthanized for reasons other than digestive tract pathology. The thickness of the esophageal muscle layer corresponding to the gastric cardia was measured in comparison with 3 and 6 μm cranial to the gastric cardia. Histological examination of feline GEJ revealed that the muscle layer adjacent the GEJ comprises of smooth muscle, which constituted two distinct layers, the outside of longitudinal smooth muscle and the internal of circular smooth muscle. Striated muscle fibers were not observed in the esophagus examined. The inner circular layer of smooth muscle fibers showed marked thickness to the gastric cardia that apparently functioned as a sphincter. The mean thickness of the inner circular muscular layer of smooth muscle fibers at the level of the esophageal epithelium transition to the gastric epithelium and 3 and 6 mm cranial to this point were significantly different. No esophageal glands were observed throughout the area that was examined. Finally, the transition of the multilayer squamous esophageal epithelium to monolayer cylindrical epithelium of the stomach was sharp and corresponding to the FOL adhesion. Based on the results of the present study, no distinct abdominal esophagus was observed in the DSH cat.